ECF-FPI เผยโรงไฟฟ้าฟ้าชีวมวล โครงการ PWGE เริ่มCODวันนี้
ECF-FPI เผยโรงไฟฟ้าฟ้าชีวมวล โครงการ PWGE ในจ.นราธิวาส กำลังการผลิต 7.5 เมกะวัตต์ เริ่มจ่ายไฟแล้ววันนี้ 
27 มิ.ย. 2560

บริษัท อีสต์โคสท์เฟอร์นิเทค จำกัด (มหาชน) หรือ ECF  เปิดเผยว่า ตามที่คณะกรรมการบริษัท ครั้งที่ 2/2560 เมื่อวันที่ 13 กุมภาพันธ์ 2560 ได้พิจารณาอนุมัติการเข้าลงทุนซื้อหุ้นใน โครงการโรงไฟฟ้าพลังงานชีวมวลของ บริษัท ไพรซ์ ออฟ วู้ด กรีน เอนเนอร์จี จำกัด โครงการ PWGE ในจังหวัดนราธิวาส
โดยมีขนาดกำลังการผลิตติดตั้ง 7.5 เมกะวัตต์ ซึ่งจะเป็นการเข้าลงทุนผ่าน บริษัท อีซีเอฟ พาวเวอร์ จำกัด ในฐานะบริษัทย่อย ที่บริษัทถือหุ้นร้อยละ 99.99 และ บริษัท เซฟ เอนเนอร์จี โฮลดิ้งส์ จำกัด หรือ SAFE ในฐานะบริษัทร่วม ซึ่งบริษัทย่อยถือหุ้นร้อยละ 33.37 นั้น โครงการดังกล่าวได้เริ่มดำเนินการเชิงพาณิชย์ เมื่อวันที่ 27 มิถุนายน 2560
ทั้งนี้ ทางบริษัทจะได้ครอบครองสุทธิในหุ้นของโรงไฟฟ้า PWGE ตามรายละเอียดดังกล่าวเป็นที่เรียบร้อยแล้ว และจะเริ่มรับรู้ส่วนแบ่งจาก การลงทุนในโครงการตั้งแต่วันที่ 1 กรกฎาคม 2560 เป็นต้นไป
อนึ่งบริษัท SAFE เป็นการร่วมทุนของ ECF และ บริษัท ฟอร์จูน พาร์ท อินดัสตรี้ จำกัด (มหาชน) หรือ FPI ซึ่งเป็นบริษัทร่วมทุนที่ทั้งสองบริษัทถือหุ้นฝ่ายละ 33.37% ร่วมกับพันธมิตรอีกราย